Ena Marau Vakacava na Vuvale?
O nanuma ni rawati ena . . .
loloma?
ilavo?
dua tale na ka?
KA E KAYA NA IVOLATABU
“Ke dou kila na ka kece qo, dou na qai marau ke dou cakava!”—Joni 13:17, Vakadewa ni Vuravura Vou.
KENA YAGA VEI IKO
Veilomani dina.
Veidokai dina.
Vakacegu dina.
EDA RAWA NI VAKABAUTA NA KA E KAYA NA IVOLATABU?
Io, qo e rua na vuna:
Na Kalou e Tauyavutaka na bula vakavuvale. E kaya na iVolatabu ni Kalou o Jiova e “vakayacani ira na vuvale kece.” (Efeso 3:14, 15, Vakadewa ni Vuravura Vou) O Jiova ga a vakavuna me tu na vuvale ena gauna qo. Na cava e bibi kina qo?
Vakasamataka mada: Ke o taleitaka e dua na kakana vakatitiweli qai via kila na kena isaluwaki, o na tarogi cei? O na tarogi koya ga e vakasaqara.
Ke o via kila tale ga se me marau vakacava na vuvale, e dodonu ga mo rai vei Jiova ni o koya e Tauyavutaka na bula vakavuvale.—Vakatekivu 2:18-24.
E kauaitaki iko na Kalou. E ka vakayalomatua vei ira na vuvale mera qara na ivakasala i Jiova ena nona Vosa. Na vuna? “Ni kauaitaki kemuni o koya.” (1 Pita 5:6, 7) E kila o Jiova na ka ena vinaka vei keda—e dau mana tu ga nona ivakasala! —Vosa Vakaibalebale 3:5, 6; Aisea 48:17, 18.
VAKASAMATAKA MADA
Rawa vakacava mo dua na ulunivale vinaka, radinivale vinaka se itubutubu vinaka?
E sauma na iVolatabu ena Efeso 5:
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn